Za ulazak u UAE potrebno je priložiti

* Negativan PCR test ne stariji od 72 sata od datuma uzorkovanja testa je obavezan prilikom prijave putnika na let iz Beograda
* **Svi flydubai putnici imaju besplatno COVID zdravstveno osiguranje**

Ministarstvo zdravlja ne organizuje više izlazak lekara na teren  ali da bi olakšali građanima PCR testiranje **od danas su omogućili elektonsko zakazivanje za PCR test.**

PCR testiranje na lični zahtev građani će od danas moći da zakažu na portalu eUprava na ovom linku [www.euprava.gov.rs](http://www.euprava.gov.rs/)
Elektronsko zakazivanje termina u jednoj od 25 laboratorija u 22 grada i opštine mogu da zakažu svi državljani Republike Srbije, strani državljani sa boravkom u Srbiji i turisti.Usluga je trenutno dostupna u Beogradu, Novom Sadu, Subotici, Pirotu Nišu, Šapcu, Čačku, Užicu, Ćupriji, Sremskoj Mitrovici, Pančevu, Požarevcu, Leskovcu, Kruševcu, Kraljevu, Kragujevcu, Kosovskoj Mitrovici, Kikindi, Zrenjaninu, Zaječaru, Vranju i Valjevu.

Kako da zakažete termin?

Ukoliko želite da zakažete PCR testiranje na lični zahtev izaberete opciju "**Pokreni uslugu**" , klikom na <https://euprava.gov.rs/usluge/6096>. Nakon što izaberete željenu laboratoriju, prikazaće se kalendar gde je potrebno da odaberete neki od slobodnih termina.Nakon što odaberete broj lica koja žele da se testiraju na lični zahtev, potrebno je da popunite sva navedena polja i kliknete na taster "**Zakaži**"
Nakon što uspešno zakažete termin, sistem će generisati popunjene uplatnice te je neophodno da prilikom testiranja u zakazanom terminu ponesete jedan primerak overene uplatnice kao dokaz o uplati.
Da biste zakazali termin nije potrebno da budete registrovan korisnik portala eUprave.
Testiranje PCR testom za državljane Republike Srbije i strana lica sa boravkom u Srbiji iznosi 9.000 dinara. Cena testiranja za strana lica bez boravka (turisti) iznosi 18.000 dinara.
Zakazivanje termina za PCR testiranje na lični zahtev omogućeno je i putem Nacionalnog kontakt centra Ministarstva zdravlja na broju 011/362-0000 svakim radnim danom od 8 do 20 časova.